JohanHeinsen/ENO huggingface dataset:
Odense Adresse-Contoirs Efterretninger, 1834-08-11
Skipper H. Andresen afgaaer til Kjøbenhavn om 8 Dage, og medtager Fragtgods og Passagerer.
Odense Adresse-Contoirs Efterretninger, 1834-08-11
At jeg først i September vil blive forsynet med et udvalgt Assortiment ægte Harlemmer Blomsterløg, har jeg den Ære foreløbigen at bekjendtgjøre. Ligeledes anbefaler jeg mig med simplere Hyacinthlog, og omtrent 60 Sorter tidlige, sildige, fyldte og monstreuse Tulipaner til Frilland. J. From, Voldmester i Nyborg.
Odense Adresse-Contoirs Efterretninger, 1834-08-11
Undertegnede tager sig den Frihed at anbefale sig til sine ærede Velyndere og Byens Omegn med et Sortiment af smukt og solidt Guld-og Sølvarbeide, samt forskjellige Slags Pibehoveder, Alt til muligst billig Priis. Nyborg den 8 August 1834. Theilgaard, Guld-og Sølvarbeider.
Odense Adresse-Contoirs Efterretninger, 1834-08-11
J Svendborg Kjøbstads Overformynderie er indkommen 143 Rbdlr. 2 Mk. rede Sølv og 496 Rbdlr. 2 Mk. 7 s. S. og T.,der strax er at erholde til Laans, mod anordningsmæssig Sikkerhed.
Odense Adresse-Contoirs Efterretninger, 1834-08-11
2 nye gibsede og malede Værelser, komplet meublerede, ere strax at erholde til Leie paa Vestergade No. 291 hos Stillau, Kunstdreier.
Odense Adresse-Contoirs Efterretninger, 1834-08-11
Forpagtnings Auction. Den forhenværende Stutteriegaard Faurholm, beliggende i Frederiksborg Amt, omtrent 1/4 Miil fra Byen Hillerød og henved 5 Miil fra Kjøbenhavn, bestaaende af 920 Tdr. Land geometrisk Maal, fortrinligt kraftfulde Jorder, bliver i dette Efteraar stillet til Auction, for at bortforpagtes fra 1 Mai 1835. Med Gaarden, hvis Bygninger i Aar have modtaget en Hovedreparation, følger en fortrinlig Hollænderie=Besætning. Dette bekjendtgjøres herved foreløbigen. Commissionen til at undersøge alle Okonomien vedkommende Gjenstande ved det Kongelige Frederiksborgske Stutterie den 25 Juli 1834.
Odense Adresse-Contoirs Efterretninger, 1834-08-11
Efter Vedkommendes Begjæring, bliver ved 3 Auctioner, som afholdes: Torsdagen den 21 August førstk., hver Dags Formiddag Torsdagen den 28 August Kl. 11. og Tirsdagen den 9 Septbr. opbuden til Bortsalg Degneboligen i Nyslinge Bye, med tilliggende Hauge og Tofte, omtrent 2 Tdr. Land. De tvende første Auctioner afholdes paa Raadhuset i Svendborg, men 3die Auction paa den sælgende Eiendom. Dette bekjendtgjøres herved til Lysthavendes Efterretning, med Tilføiende, at Konditionerne forinden ere til Eftersyn her paa Kontoiret. Sunds Gudme Herredskontoir i Svendborg den 9 August Bruun.
Odense Adresse-Contoirs Efterretninger, 1834-08-11
Torsdagen den 21 denne Maaned, Formiddag Kl. 9, bliver, efter Skifterettens Foranstaltning, afholdt offentlig Auction i Huset No. 148 paa Sortebrødretorv over afgangne Smedemester Peter Mathiesen Holms Enkes Efterladenskaber, bestaaende af noget forarbeidet Sølv, et Chatol, Stole, Borde, et Stueuhr, Gangklæder og Linned, et Sengested, Sengeklæder, en Dragkiste, Kobber= og Messingkjedler m. v. Hvilket herved bekjendtgjøres til Lysthavendes Efterretning. Reimuth. Odense den 11 Aug. 1834.
Odense Adresse-Contoirs Efterretninger, 1834-08-11
Mandagen den 25 d. M., Formiddag Kl. 9, bliver, efter Begjæring af afg. Kjøbmand N. Møllers Enke, afholdt offentlig Auction i Gaarden Nr. 40 paa Overgade over endeel Løsøre, bestaaende af Borde, Stole, Chatoller, et Skab, Komoder, Speile, 2 Taffeluhre, Skilderier, Porcellain, Glas, at vores Kjøkkentøi, saasom Gryder, Pander, Kasseroller m.m., en stor Kakkelovn, en holstensk Vogn med 3 Sæder, en stor Vægtskaal, en Kornrensemaskine, endeel finere og grovere Hegler, et Par Kister Tobak, Bøger m.v.; hvilket Alt er til Eftersyn paa Auctionsstedet 5 Dage førend Auctionen. Odense den 11 Ang. 1834. Reimuth.
Odense Adresse-Contoirs Efterretninger, 1834-08-11
Mandagen den 18 d. M., Formiddag Kl. 9, bliver, efter Begjæring af Gartner Andresen fra Tøndern, afholdt offentlig Auction i Gjæstgiver Strøms Gaard Nr. 28 paa Vestergade her i Byen over et Partie Harlemmer Blomsterzvibler, hvorover Fortegnelser ligge til Eftersyn paa Auctionsstedet samt paa Undertegnedes Kontoir. Odense den 4 August 1834. Reimuth.
Odense Adresse-Contoirs Efterretninger, 1834-08-11
Enhver, som maatte have noget at fordre efter Sergeant Dietz's Enke, Sara Dietz, der ved Døden er afgaaet, indkaldes inden 12 Uger for mig, som Skifteforvalter i hendes Boe, at anmelde og legitimere deres Fordringer. Tillige indkaldes, overeensstemmende med Anordningerne, den Afdødes Arvinger til at møde og varetage deres Tarv under Skiftebehandlingen, hvorhos bemærkes, at en Skiftesamling i Boet er berammet til Foretagelse paa Nyborg Raadstue Mandagen den 1 Septbr. 1834, Formiddag Kl. 11 slet. Nyborg den 5 August 1834. Bierfreund.
Odense Adresse-Contoirs Efterretninger, 1834-08-11
De, som maatte have noget at fordre i Stervboet efter afdøde Tjenestekarl Peter Lampe paa Hovedgaarden Dallund, indkaldes herved med 12 Ugers Varsel til at anmelde og beviisliggjøre samme for undertegnede Skifteforvalter. Dallund den 29 Juli 1834. S. Heiberg.
Odense Adresse-Contoirs Efterretninger, 1834-08-11
Paa Adressekontoirets Boglade faaes: Almindelig Varelexicon eller Beskrivelse over alle raae og forarbeidede Naturprodukter, Kunstprodukter, Fabrikater og Manufakter, forsaavidt de ere Gjenstand, for Handelen, med hosføiet Underretning om deres Særkjender i uforfalsket Tilstand, deres Forfalskning, Anvendelse, Opbevaring m. m. af Rawert. 2 Deele. 7 Rbd. 4 Mk. smukt indb. Den Fornegtede. En Fortælling af Bulver, fra det Engelske oversat af Reiersen, 2 Rbd. heft. Bibliothek for dansk Lovkyndighed. 6te Hefte. 1 Rbd. 1 Mk. 8 s. (Subskription paa dette Værk modtages fremdeles.) Olshausens Biblischer Commentair uber sammeliche Schriften des Neuen Testaments, zweiter Baand, zweite verbesserte Auflage, har nu forladt Pressen i Königsberg. (Bestillinger paa samme modtages.) Moses, oder der Stab Vede, eine Sammlung christlicher Predigten v. Wilhelm Thies, zweite Auflage. 2 Rbd. heft. Vorbereitender Unterricht in der Musik uberhaupt und in Fortepiano Spiel v. Reinecke. 4 Mk. heft. Dentsches Lesebuch v. N. Chr. Bierring. 1 Mk. 12 s. heft. Smaadigte af Carl Bagger. 5 Mk. heft. Henrich Steffens samlede Fortællinger. 1ste Deel 1ste Hefte, begynder med Familierne Walseth og Leith., 2 Mk. heft.
Odense Adresse-Contoirs Efterretninger, 1834-08-11
(Subskription paa disse Fortællinger modtages.) Nyt Archiv for Lov og Ret i Danmark 14, hver Uge udkommer et No., som betales med 1 Rbd. Sølv Qvartalet. Udvalgte Gjesters Repertoire, No. 3: "Hernani. 2 Mk. Versuch uber die Bedentung der Provincialstænde, mit besonderer Beziehung auf den danischen Staat, v. S. Klenze. 2 Rbd. 1 Mk. heft. Efterretninger om det politiske Blad "Dagen" af Etatsraad F. Thaarup. 1 Mk. heft. Archiv for Lov og Ret i Danmark, 4de Binds 2det Hefte, indeholdende: Forsøg til en Fremstilling af den danske Trykkefriheds Lovgivning. 2 Mk. - 3die Hefte: Grundtræk af den danske Auctions- og Licitationsret. 3 Mk. Poetische Versuche v. Winfried. 1 Rbd. 1 Mk. heft.
Odense Adresse-Contoirs Efterretninger, 1834-08-12
63 Aargang. liets Fyens, privilegerede. Kongelig allene Avertissementstidende. Adresse-Avis og overalt i de danske Stater. Forsendes med Brevposten, af Søren Hempel, Kancellieraad.
Odense Adresse-Contoirs Efterretninger, 1834-08-12
Redigeres, trykkes og udgives i Odense, 12 August 1834. Tirsdagen. Jndhold. Storbrittannien (Billen om Dissenternes Adgang til Universiteterne forkastet af Overhuset. Tvangsbillens Antagelse efter hæftige Debatter). Schweiz (Neuenburgs Adskillelse forkastet af Landdagen). Ægypten. Udenlandske Blandinger. - Fædrelandet. Offentlige Foranstaltninger. Skibs=Efterretning. Videnskabelighed. Blandinger. Odense.
Odense Adresse-Contoirs Efterretninger, 1834-08-12
Schweitz. J Landdagens Møde den 29 Julii blev Kanton Neuen burgs Andragende om at udgaae af Schweitzerforbundet forkastet, da naar saaledes den ene Kanton efter den anden rev sig løs, kunde det drage hele Statens Opløsning efter sig, og give de udenlandske Magter, der have garanteret Schweitz's Jntegritet og Neutralitet, ny Leilighed til at blande sig i dets Anliggender. Det kom til hæftige Debatter, da Kantonerne Bern og Luzern, i Anledning af Regjeringens Beslutning om de politiske Flygtlinge, forlangte en Erklæring om deres Rets=Forbeholdenhed ført til Protokol, hvilket de øvrige Kantoner modsatte sig som fornærmende og krænkende for dem.
Odense Adresse-Contoirs Efterretninger, 1834-08-12
Ægypten. Snart maa Vicekongen sande, at Erobringer som oftest ere en Byrde, der kun vindes paa Rolighedens Bekostning. Man har nemlig vidst at ophidse hans nye Undersaatter i Syrien til en saa alvorlig Opstand, at alle disponible Stridskræfter ere opbrudte fra Neder=Ægypten og 2 Linieskibe udrustede i Alexandrien, for at undertrykke den. Et Forsøg af Jbrahim Pascha paa at indføre Konskriptionen eller og Monopolsystemet skal have givet den nærmeste Anledning. Jnsurgenterne opholde sig i Bjergegnene mellem Jaffa de St. og Jerusalem. Libanons Beboere gjøre fælleds Sag med Tyrkerne imod Ægypterne, og Jbrahim Pascha var opbrudt med 7000 Md. imod Oprørerne. Under slige Omstændigheder faaer Mehemed Ali neppe Tid til at udruge nye Krigsplaner imod Porten.
Odense Adresse-Contoirs Efterretninger, 1834-08-12
Udenlandske Blandinger. Storbrittannien, Koffardieskibet Sarah, det første tilhørende Privat=Rhedere, er ankommet med en Ladning fra China af 400,000 Pd. Sterl. Værdie.
Odense Adresse-Contoirs Efterretninger, 1834-08-12
Frankerig. I Paris er nylig gjort det første Forsøg med en Vogn, som føres frem ved Seil. - Saaledes kan det snart komme dertil, at Man seiler paa Landet, kjører paa Vandet og flyver i Luften.
Odense Adresse-Contoirs Efterretninger, 1834-08-12
Jtalien. Den berømte Rosaliefest i Palermo, som varer i flere Dage med mageløs Pomp og Høitidelighed, maatte i Aar udsættes, formedelst at de dertil bestemte Fyrværkerie Apparater, Dagen for den var bestemt at holdes, fløi i Luften, hvorved af 60 Arbeidere de 10 mistede Livet og 10 bleve saarede.
Odense Adresse-Contoirs Efterretninger, 1834-08-12
Schweitz. I Nærheden af Bern holdtes endnu den 27 Julii en festlig Forsamling af henved 200 tydske Haandværkssvende. De tydske Flygtlinge – siger den Baseler, Tidende - holdt sig i Baggrunden. Der saaes en stor Fane med den tydske Republiks Farver, sort, rød og guul. Talt blev der kun lidet, men sjunget desmere &c.
Odense Adresse-Contoirs Efterretninger, 1834-08-12
Preussen. Under Artillerie=Øvelserne ved Berlin den 30 f. M. slog en gloende Kugle ned i Jomfruheden og tændte i det tørre Græs, hvorved foranledigedes en Skovbrand, som først blev slukket næste Dags Morgen. J Schlesien, har og fundet flere ødelæggende Skovbrande Sted. paa yttret Ønske af den sachsiske Landdag saavelsom Flere, at Forhandlingerne maatte fuldstændigere bekjendtgjøres, har Kongen tilladt, at saadant maa skee i Fremtiden, og Provindsialstændernes Betænkninger og Ansøgninger trykkes paa Stændernes Bekostning tilligemed den historiske Fremstilling og Landdags=Afskeden.
Odense Adresse-Contoirs Efterretninger, 1834-08-12
J Over=Thomaswalden, i den Bunzlaner Kreds, udbrød den 19 f. M. Jldløs i et Gjæstgiversted, hvilket tilligemed den katholske Kirke, Præstegaarden og Skolen blev et Rov for Luerne. Værtens Kone, som for længe opholdt sig med at redde af Bohaven, fandt sin Død i disse.
Odense Adresse-Contoirs Efterretninger, 1834-08-12
J Staden Willenberg i Østpreussen lagdes ogsaa den 9. Juni sidstleden 100 Bygninger i Aske.
Odense Adresse-Contoirs Efterretninger, 1834-08-12
De Posenske Provindsialstænder have indgivet flere Bønskrifter til Monarken, saasom om den i Magdeburg hæftede Raad Schumanns Løsladelse, hvis eneste Brøde bestaaer i, at han har forsvaret Undersaatterne imod Embedsmændenes Myndighed; at Pohlakkerne ikke længer maatte blive udelukte fra offentlige Embeder, og at Hs. Majestæt vilde forunde de Undersaatter, som have taget Deel i den pohlske Revolution, Amnestie.
Odense Adresse-Contoirs Efterretninger, 1834-08-12
Rusland. Ved den Tula overgaaede skrækkelige Jldebrand ere 9 Kirker og 670 Privatbygninger lagte i Aske. Keiseren har strax afsendt en General=Adjutant med 100,000 Rubler til de meest nødlidende Jndbyggere. De Petersburger Brændeviinsforpagtere, 10 i Tallet, have allene sammenskudt een Million Rubler, og derfor modtaget Bevidnelse om Keiserens Tilfredshed. at J nogle Skove i Litthauen er ogsaa udbrudt ødelæggende Skovbrande.
Odense Adresse-Contoirs Efterretninger, 1834-08-12
J Moscau er samme Dag, da det brændte i Tulla, lagt henved 3000 Træe= og nogle Steenbygninger i Aske. Skaden anslaaes til flere Millioner Rubler.
Odense Adresse-Contoirs Efterretninger, 1834-08-12
Sverrig. Den 29 Julii indtraf Prinds Wilhelm af Nederlandene fra Petersburg ombord paa Korvetten Snel heid til Stokholm paa et Besøg hos den Kongel. Familie.
Odense Adresse-Contoirs Efterretninger, 1834-08-12
Den sørgelige Nyhed, at Hofrettens Dom i den Lindebergske Sag er bleven stadfæstet i Høiesteret, var allerede den 31 Juli bekjendt i Stokholm og udgjorde et udelukkende Emne for Samtalen i alle Kredse. Jngen troer, at Kongen vil tillade, at Blod kommer til at flyde og et Liv opofres for en yttret Dadel over hans Regjeringshandlinger; men Kapitain Lindeberg har atter iforveien frasagt sig enhver Naade, som kun indbefatter en Forandring i Straffen. Han har nylig fra sit Fængsel ladet udgaae i Trykken et originalt Skuespil i 4 Akter: "Midsommeraftenen" og et underdanigt Svar til Hs. Maj. Kongen over den svenske Hofrets Dom." Tanken om, hvad der muligt kan forestaae, har heller ikke i ringeste Maade bevirket nogen Formindskelse, hverken af Forfatterens Rolighed eller hans Behjertethed, hvilken bemærkning ogsaa de have gjort, der have besøgt Kapitainen i hans Fængsel, og der fundet ham altid lige fri fra hvert Spor af Uroe, munter, glad og skjemtende, som om Jntet var passeret.
Odense Adresse-Contoirs Efterretninger, 1834-08-12
Den udødelige svenske Digter Bellmanns eneste Søn, der var Silke= og Klædehandler i Stokholm, er nylig ved Vaade druknet i Søen udenfor Dyrehaven.
Odense Adresse-Contoirs Efterretninger, 1834-08-12
Tyrkiet. Utilfredsheden med den nye Milits=Indretning har i Bitoglig foraarsaget en stor Jldebrand, som udbrød Natten til den 27 Juni paa alle fire Hjørner, og fortærede henved 2000 Huse (størstedeels Træebygninger), foruden nogle tusinde Boutikker. Man regner, at henved 150 Mennesker omkom i Luerne.
Odense Adresse-Contoirs Efterretninger, 1834-08-12
Grækenland. De officielle Efterretninger ere ikke altid de paalideligste. Saaledes haves nu en Beretning fra Missolunghi, hvorefter Bayrernes Feldttog imod Mainotterne er løbet saa uheldigt af, at den ene Afdeling maatte tilkjøbe sig frie Afmarsch og den anden overgive sig. Siden denne Ulykke nøies Man med at lagttage Mainotterne, hvilket, da disse aldrig overskride deres Lands Grændser, kaldes, at Man blokerer Røverne i deres Klipper."
Odense Adresse-Contoirs Efterretninger, 1834-08-12
Amerika. De hertil fra Østerrig ankomne Pohlakker, ville nu stifte en egen Kolonie, hvori flere af deres ulykkelige Landsmænd kunne optages, og have til den Ende sendt en Kommittee til Washington, for at bede Kongressen om Tilladelse til at kjøbe Land i Michigan. Der subskriberes rigelig Understøttelse til dem. Planen har til Overskrift: Kosciuskos Skygge.
Odense Adresse-Contoirs Efterretninger, 1834-08-12
Fædrelandet. Offentlige Foranstaltninger. Efter Kancellie=Skrivelse af 7 Juni sidstl. kan det ikke tillades en Reserve, saalænge han ikke er ansat ved Forstærknings-Bataillonerne, at stille for sig ved disse, eftersom den Dressering, som Fri lodderne underkastes i disse Batailloners Exerceerskole, ligesaa meget er beregnet paa at danne dem for den staaende Hær, som for Forstærknings=Bataillonerne. 6 Sk.
Odense Adresse-Contoirs Efterretninger, 1834-08-12
Den 23 Juli er Konferentsraad, Generalprokureur og Kancelliedeputeret Dr. juris Ørsted tillagt Ordre og at indtræde som Medlem i Kommissionen for Professor Arnæ Magnæi Stiftelse.
Odense Adresse-Contoirs Efterretninger, 1834-08-12
S. D. har Mekanikus Johannes Peter Langgaardfaaet 10 Aars udelukkende Privilegium paa Oprettelsen af et ortopædisk Jnstitut (Helbredelsesanstalt for Vanføre og Krøblinger) i Kjøbenhavn, saaledes at Jngen i dette Tidsrum, beregnet fra 1 Januar 1835, til hvilken Tid Jnstitutet skal være i Gang, maa i Kjøbenhavn eller det øvrige Sielland anlægge et lignende Jnstitut, dog paa følgende Betingelser: 1) at det daglige Lægetilsyn altid overlades til en erkjendt duelig Læge; 2) at Sundhedskollegiet forbeholdes Overtilsynet med Jnstitutet; og 3) at Langgaard ikke maa bortleie eller sælge sit Monopol til nogen Anden, ifald han inden Monopol=Tidens Forløb skulde finde sig foranlediget til ikke selv at bestyre Jnstitutet.
Odense Adresse-Contoirs Efterretninger, 1834-08-12
Skibs-Efterretning. Tirsdag Eftermiddag den 5 d. ankom paa Kjøbenhavns Rhed Kadet=Korvetten Najaden, under Kommando af Kapitain A. Cederfeld, R. a. D.
Odense Adresse-Contoirs Efterretninger, 1834-08-12
Som Man erfarer, vilde den i Søndags afgaae til Jsland, for efter Bestemmelsen at tage Hs. Kongl. Høyhed Prinds Frederik Carl Christian ombord i Reikavig. Derfra er den bestemt at gaae til Fredericia. Den 6te afløstes de ombord værende Kadetter og gik i Land, og i Torsdags har Korvetten erholdt Mandskab ombord i deres Sted. Hr. Kapitainlieutenant Ellbrecht er udnævnt til Næstkommanderende. (Kbhyst.)
Odense Adresse-Contoirs Efterretninger, 1834-08-12
Videnskabelighed. J et Par Ord i Anledning af den berlingske Tidendes nye Redaktion, bestrider Kjøbenhavnsposten den nye Redakteurs Erklæring: at al Selvpolitiseren ikke allene skulde være unyttig i og for sig selv, men ogsaa paa en Maade stridende imod Lovenes Aand, og viser, at Publikum med Billighed kunde forlange af Redakteurerne, "at disse ved grundige Raisonnements søgde at oplyse Begivenhedernes Sammenhæng og Betydning, at de uddroge selve Efterretningerne med nogen Kritik, at de meddeelte geografiske eller statistiske Oplysninger, der af og til kunne være fornødne" o. s. v. - Med hvad Ret Anmelderen tillige beklager den fuldkomne Mangel paa Jnteresse, som vore politiske Blade næsten stedse frembyde, maa Udgiveren som selv Part i Sagen - overlade til Andre at bedømme.
Odense Adresse-Contoirs Efterretninger, 1834-08-12
Af de i Dagen meddeelte Rekrologer over Digteren, Prof. Th. Chr. Brun og Malthe Christian Møller sees, at i Samlingen: "Gallerie for danske Klassikere" kan ventes optaget den Førstes udvalgte Skrifter med Portrait og biographisk Skizze af Forfatteren. Valget har han selv gjort i hans sidste Leveaar, ligesom han og da selv skrev den korte Biographie, og saad for Tegneren af hans Portrait, der altsaa forestiller ham som Olding. Om Møller siges, at han selv i sine senere Aar ansaae Repertoriet, med hvis Jndhold og Form han var lige utilfreds, for et mislykket Ungdomsarbeide og omtalte det kun sjelden og ugjerne. (Lykkeligviis er Sandheden ikke omskiftelig som Mennesket!) Han jordedes den 25 Juli paa Trinitatis Assistentskirkegaard. Et lidet Følge af budne og ubudne Venner ledsagede ham til Graven, hvor Hr. Distriktsprovst Petersen, fra Holstebroe, der forrettede Jordspaakastelsen, uanmodet talede nogle kjerlige Ord over en Mand, hvis Liv og Stræben er bleven saa forskjelligen bedømt.
Odense Adresse-Contoirs Efterretninger, 1834-08-12
Under Hr. Sekretair A. P. Liunges Fraværelse fra Hovedstaden i nogle Uger er Redaktionen af Kjøbenhavnsposten overdraget Hr. Sproglærer J. P. Grune.
Odense Adresse-Contoirs Efterretninger, 1834-08-12
Blandinger. Samtidig med Anmeldelsen i de offentlige Tidender indløb Beretning til den herværende Qvarantainedirektion fra det danske Konsulat i Gothenborg, som satte den sørgelige Nyhed og Choleras Udbrud der paa Stedet uden for al Tvivl. Der var ogsaa truffet de fornødne Forholdsregler til at lægge det i Fredags forventede Dampskib Prinds Carl, der paa sine Toure imellem Frederiksværn og Kjøbenhavn anløber Gothenborg, under Qvarantaine, men Hr. Kapitain Meyer, som fører det, var allerede ved sin Afgang fra Norge underrettet om Sotens Udbrud i Gothenborg og havde ikke anløbet sidstnævnte Havn, hvorfor der ved Ankomsten blev meddeelt ham Practica.
Odense Adresse-Contoirs Efterretninger, 1834-08-12
(Kbhyst.)
Odense Adresse-Contoirs Efterretninger, 1834-08-12
Antallet af Valgberettigede i Aalborg Kjøbstad er 183, hvori dog, formedelst manglende Adkomster, ikke opnaaet Fuldmyndighedsalder m. fl. Aarsager, afgaae 32, altsaa kun 151, Valgbare 87, men hvoraf ligeledeles afgaae 14, igjen 73.
Odense Adresse-Contoirs Efterretninger, 1834-08-12
Odense. J Løverdags Aftes omtrent Kl. 7 1/2 indtraf vor Stifts høitelskede Gouvernør, Hs. K. H. Prinds Christian Frederik, i bedste Velbefindende hertil. Da han selv naadigst havde frabedet sig alle udvortes Æresbeviisninger, kunde Vi kun komme ham imøde med et hjerteligt Velkommen, Ved Jndkjørselen af Møllebroe Port havde Byens Repræsentantere foranstaltet opført en smuk Æresbue. J Søndags behagede det Hs. Kongl. Høihed at bivaane Høimessen i St. Knuds Kirke, og derefter med sædvanlig Blidhed at give Cour for Embedsmænd og Honoratiores paa Slottet. Kjøbstædernes 7de Valgdistrikt, hvori Hr. Kammerjunker og Amtmand Sporon, R. a. D., er Valgdirekteur, tæller i Alt 115 Valgbare, hvoraf i Nyborg 40, i Svendborg, 42, i Faaborg 21 og i Rudkjøbing 12.
Odense Adresse-Contoirs Efterretninger, 1834-08-12
(Forlangt Jndrykkelse.) Taarn-Uhrskiverne i Kjøbstæderne ere almindeligviis sorte, og Ziffrene med Viserne forgyldte. Saaledes er det paa Hovedstadens Taarne, og saaledes bør det være, fordi Menigheden, derved, i det størst mulige Fjerne, er i Stand til at observere Klokkeslettet.
Odense Adresse-Contoirs Efterretninger, 1834-08-12
Saaledes var det ogsaa i Fortiden paa St. Knuds Taarn i Odense, men ved successive Forandringer, hvoraf den sidste nu er under Arbeide, er Uhrskiven, istedet for at være en Viser, blevet en Blænder, idet den nemlig, forhen sort, nu er malet, hvid, med en sort Gang af Tallenes Brede, hvorpaa disse, ligesom Skivens Grundfarve, ere hvidmalede. Foruden det Blændende i denne Dekoration, og hvorved man er kommet Hensigten saa fjernt som mulig, kan man desuden, naar Solen skinner paa Skiven, og fornemmelig naar man er den i skraae Retninger, aldeles ikke skjelne enten Tal eller Viser, men man seer ikkun den hele Skive reflettere i Soellyset paa en for Øiet skadelig og blændende Maade. Det er Manges, og vil formodentlig blive den hele Kommunes Ønske, at denne Ulempe afhielpes derved, at Uhrskiverne males sorte og at Tallene tilligemed Viserne forgyldes. Man tillader sig endnu ved denne Leilighed at forespørge, om den før Krigen, og saavidt vides ikkun provisorisk standsede Ringen med Kirke-Klokken til forskjellige Tider paa Dagen, nemlig Kl. 8-10 - 2- 5 og 7, saaledes skal vedblive, eller om hiin gamle og nyttige Skik, der endnu bruges andre Stæder, igjen kan forventes indført:
Odense Adresse-Contoirs Efterretninger, 1834-08-12
AVERTISSEMENTS. Foranlediget ved de Debatter, som for Tiden finde Sted, betræffende Vexelbrug og Kobbelbrug, tager jeg mig den Frihed at gjøre det agerdyrkende Publikum opmærksom paa et, for 5 Aar siden, hos Direkteur J. Hostrup Schulz udkommet lille Skrift, nemlig: et Tillæg til anden Udgave af min Lærebog i Agerbruget; og skulde jeg føle mig meget forbunden, om denne min Annonce i andre danske Aviser maatte blive optaget. Aldebertsminde den 19 Juli 1834. C. Dalgas.
Odense Adresse-Contoirs Efterretninger, 1834-08-12
Undertegnede, som nu er hjemkommen fra en Reise til Kjøbenhavn, anbefaler sig fremdeles med Strimle-Brænding, og endvidere med at vadske og blege Straahatte, vadske alle Slags Shavler, Beresier, Flortørklæder og Florbaand, lovende prober Behandling og muligst billig Priis. Odense den 12 August 1834.
Odense Adresse-Contoirs Efterretninger, 1834-08-12
Anna Bonfils, forhenv. Toldbetjent Bonfils Kone, boende ved St. Jørgensport.
Odense Adresse-Contoirs Efterretninger, 1834-08-12
En Embedsmands Datter ønsker at tjene en Familie, hvor Huusmoderen gaaer med i Kjøkkenet. Adressekontoiret anviser.
Odense Adresse-Contoirs Efterretninger, 1834-08-12
Gammelt Tin kjøbes i Tobaksboutiken paa Skjolden. En Smeds Redskaber er til Salg for billig Priis. Adressekontoiret anviser.
Odense Adresse-Contoirs Efterretninger, 1834-08-12
Paa Bubbelgaard er tilkjøbs et Partie tørre Elme-, Eske og Legeplanker.